KAUNO MIESTO SAVIVALDYBĖS TARYBA

SPRENDIMAS

DĖL KAUNO MIESTO SAVIVALDYBĖS TARYBOS 2019 M. SPALIO 15 D. SPRENDIMO NR. T-450 „DĖL LEIDIMŲ ATLIKTI KASINĖJIMO DARBUS KAUNO MIESTO SAVIVALDYBĖS VIEŠOJO NAUDOJIMO TERITORIJOJE, ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMO TVARKOS APRAŠO PATVIRTINIMO“ PAKEITIMO

2020 m. birželio 23 d. Nr. T-301

Kaunas

Kauno miesto savivaldybės taryba n u s p r e n d ž i a:

Pakeisti Leidimų atlikti kasinėjimo darbus Kauno miesto savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimo tvarkos aprašą, patvirtintą Kauno miesto savivaldybės tarybos 2019 m. spalio 15 d. sprendimu Nr. T-450 „Dėl Leidimų atlikti kasinėjimo darbus Kauno miesto savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimo tvarkos aprašo patvirtinimo“, ir 28 punktą išdėstyti taip:

„28. Išardytos dangos visų kategorijų gatvių važiuojamojoje dalyje sutvarkomos įrengiant laikiną dangą (šaltuoju asfaltbetoniu, betonu), iki kol įrengiama asfaltbetonio danga (laikina danga išardoma ir įrengiami skaldos pagrindai bei atstatoma asfaltbetonio danga iškasoje pagal tipinę konstrukciją, atitinkančią gatvės kategoriją).

Pėsčiųjų ir dviračių takų zonoje įrengiamas smėlio pasluoksnis ir laikina danga (tinklas, pagamintas iš presuoto didelio tankio polietileno ir sudarytas iš persipinančių ir susikertančių gijų, tarp kurių atstumas negali būti didesnis kaip 2 cm).

Kai oro sąlygos nepalankios (žiemos laikotarpiu), žaliųjų plotų zona išlyginama, išardytos dangos visų kategorijų gatvių važiuojamojoje dalyje sutvarkomos įrengiant laikiną dangą (šaltuoju asfaltbetoniu, betonu), o nusistovėjus palankiems orams (iki gegužės l d.) iki galo sutvarkoma.

Įrengtas laikinas dangas prižiūri ir už jų būklę atsako statytojas.

Keičiant laikiną dangą (šaltą asfaltbetonį, betoną) į asfaltbetonio dangą, iškasos danga privalo būti atkurta per 5 darbo dienas.“

Savivaldybės meras	Visvaldas Matijošaitis